Joomla!
Joomla! (srp. Džumla) je slobodni sistem za upravljanje sadržajem () otvorenog koda koji je napisan u programskom jeziku PHP za objavljivanje sadržaja na Vebu i Intranetu, uz korišćenje MySQL, MS SQL (od verzije 2.5) ili PostgreSQL (od verzije 3.0) baze podataka. Napravljena je po MVC arhitekturi koja može da se koristi i nezavisno od CMS-a i već sadrži mogućnosti kao što su keširanje stranica, RSS feeds, prilagođeni izgled stranice za štampu, kratke vesti, blog, ankete, pretragu i podršku za više jezika. 

Do januara 2017-e Joomla! je sa zvaničnog sajta preuzeta preko 92 miliona puta. Preko 7700 besplatnih i komercijalnih ekstenzija je dostupno na zvaničnom Joomla! direktorijumu za ekstenzije. Ekstenzije su takođe dostupne i preko drugih izvora. Po nekim procenama, ovo je drugi po rasprostranjenosti CMS u svetu, posle WordPress-a.

Joomla! je licenciran pod GNU Opštom javnom licencom (GNU GPL).

Istorija 
Australijska kompanija Miro je 2000. godine razvila odgovarajući sistem za upravljaje sadržajem, poznat kao Mambo, a godinu dana kasnije omogućila je njegovo besplatno korišćenje pod GNU licencom. Mambo je veoma brzo pridobio veliku javnu podršku i entuzijazam. Ali, 2005. godine osporavanje autorskih prava sa Mambo Komitetom za Upravljanje pred odborom dovelo je do toga da veliki broj originalnih članova tima napusti dalji razvoj. Rezultat toga je nova zvezda na nebu otvorenog koda (razvija se nova verzija izvornog koda u drugom pravcu) na osnovu koda Mambo, nazvana Joomla.

Joomla! je nastala 17. avgusta 2005. godine, forkovanjem Mambo softvera. Ljudi koji su radili na razvoju Joomla! su kreirali veb-sajt Open Source Matters (OSM) koji je služio za distribuciju informacija softverskoj zajednici. Endru Edi je 18. avgusta objavio poziv za predloge za ime projekta, a 22. septembra je zvanično objavljeno novo ime — Joomla!. Prva verzija je bila prevashodno ribrending, uz ispravke nekoliko poznatih bagova, ali u naredne dve godine objavljeno je 14 verzija i dobijene su brojne nagrade vezane za softver sa otvorenim kodom.

Joomla! se pravilno piše sa uzvičnikom na kraju, ali se naziv često može videti i bez uzvičnika. Reč potiče od fonetskog spelovanja reči jumla na jeziku Svahili koja znači „svi zajedno“, što je vrlo slično značenju koje reč džumle ima i u srpskom žargonu.

Nagrade 
Joomla! CMS je dobio brojne nagrade i priznanja, od kako je nastao davne 2005. godine.
 2005
linux & Open Source Awards in London Best linux / Open Source Project
 2006
Packt Open Source Awards — Best Open Source CMS
UK linux & Open Source Awards Best linux / Open Source Project - Joomla! Wins Again at UK linuxWorld
2007
Packt Open Source Awards — Best PHP Open Source CMS
2008
Packt Open Source Awards
Open Source CMS Most Valued Person — Personal award Johan Janssens
1st Runner-up Best Open Source CMS
1st Runner-up Best Overall Open Source CMS
2009
Packt Open Source Awards
Open Source CMS Most Valued Person — Personal award Louis Landry
1st Runner-up Packt Hall of Fame CMS
2nd Runner-up Best Open Source CMS
2010
Packt Open Source Awards — 2nd Runner-up Hall of Fame CMS
2011
Packt Open Source Awards — Best Open Source CMS
2012
Infoworld Bossie Awards — Best Open Source Application
2014
CMS Critic People's Choice Awards — Best Open Source PHP CMS
2015
CMS Critic People's Choice Awards — Best Free CMS
2016
CMS Critic People's Choice Awards — Best Free CMS
2017
CMS Critic People's Choice Awards - Best Free CMS

Istorija verzije 

Joomla! 1.0 je objavljena 22. septembra 2005. godine kao preimenovano izdanje od Mambo 4.5.2.3 koja je kombinovala neke greške i bezbednosne ispravke umerenog nivoa.

Joomla! 1.5 je objavljena 22. januara 2008. godine, a zadnje izdanje ove verzije koji nosi broj 1.5.26 je realizovano 27. marta 2013. godine. Verzija 1.5 je bila prva koja je imala za cilj da postigne dugoročnu podršku (LTS); takve verzije, realizovane su za svaka tri veća ili manja izdanja i podržana su tri meseca nakon što je sledeća LTS verzija realizovana. April 2012. godine obeležava zvaničan kraj života Joomla! 1.5; kada je
Joomla! 3.0 objavljena, podrška za Joomla! 1.5 je izbledela u aprilu 2013. godine.

Joomla! 1.6 je objavljena 10. jula 2011. godine. Verzija 1.6 dodaje punu listu kontrole pristupa funkcionalnosti, korisnički definisanu kategoriju hijerarhije, i poboljšanja administratorskog interfejsa.

Joomla! 1.7 je objavljena 19. januara 2011. godine, šest meseci nakon verzije 1.6.0. Verzija 1.7 dodaje poboljšanu bezbednost i poboljšane alatke za migraciju.

Joomla! 2.5 je objavljena 24. januara 2012. godine, šest meseci nakon objavljivanja verzije 1.7.0. Ova verzija je izdanje sa dugoročnom podrškom (LTS). Prvobitno je ovo izdanje trebalo da bude verzija 1.8.0, ali si programeri 9. avgusta najavili da će je preimenovati da bi se uklopila u novu šemu verzije u kojoj je svako (LTS) izdanje X.5 izdanje. Verzija 2.5 je bila prva koja je imala mogućnost da radi sa drugim bazama podataka, osim MySQL. Podrška za ovu verziju je produžena do kraja 2014. godine.

Joomla! 3.0 je objavljena 27. septembra 2012. godine. Verzija 3.0 je prvobitno trebalo da bude puštena u julu 2012. godine; međutim, januar/jul izdanje je neprijatan raspored za volontere, i zbog tog razloga je promenjen u septembar/mart izdanje. Dana 24. decembra 2012. godine, odlučeno je da će se dodati još jedna verzija (3.2) na 3.x seriji da se poboljša razvoj životnog ciklusa i proširi podršku za LTS verziju.

Joomla! 3.1 je objavljena 24. aprila 2013. godine. Izdanje 3.1 sadrži nekoliko novih funkcija, uključujući označavanje.

Joomla! 3.2 je objavljena 6. novembra 2013. godine. Izdanje 3.2 je verzija sa isticanjem sadržaja.

Joomla! 3.3 je objavljena 30. aprila 2014. godine. Izdanje 3.3 ima poboljšane karakeristike za lozinke, Mikrodata i dokumentaciju koju pokreće MediaWiki Translate extension.

Joomla! 3.4 je objavljena 24. februara 2015. godine. Izdanje 3.4 sadrži napredak u poboljšanju bezbednosti, kompozitor integracija, Guglov No CAPTCHA reCAPTCHA i nekoliko novih funkcija. Opsežne bezbednosne revizije su najavljene u oktobru 2015. godine sa izdavanjem verzije 3.4.5.

Joomla! 3.5 je objavljena 21. marta 2016. godine. Izdanje 3.5 sadrži informacije za preuzimanje sistema, kategoriju brojač stavki, ubacivanje modula u člancima i mogućnost da se prevuku i ispustite fotografije.

Joomla! 3.6 je objavljena 12. jula 2016. godine. Izdanje 3.6 sadrži subform polje za preuzimanje, prikazuje sve stavke menija, poboljšanje UX-a, poboljšane su Joomla! ispravke, Meni tip ACL i, kategorije u letu.

Joomla! 3.7 je objavljena 25. aprila, 2017. godine. Izdanje 3.7 sadrži prilagođene oblasti, poboljšan tok rada, višejezički menadžer udruženja, menadžer za pozadinski meni, poboljšano ažuriranje sistema, keš sisteme i menadžer za pakete/produženje (ekstenzije), lakše održavanje proširenja i UX poboljšanja.

Joomla! 3.8 je objavljena 19. septembra 2017. godine. Izdanje 3.8 sadrži poboljšani sistem za usmeravanje, Joomla! 4 kompatibilni sloj, instalabilni i višejezični podaci uzorka, poboljšanja kodova i podršku za šifrovanje (using Sodium extension on PHP 7.2, or via sodium_compat polyfill for lower supported versions).

Predstojeće izdanje Joomla! 3.9 će biti poslednje zakazano minorno izdanje serije Joomla! 3.x i sadržaće dugoročnu podršku.

Instalacija 
Kao većina drugih veb-aplikacija, Joomla! se može pokrenuti na LAMP platformi. Mnoge hosting kompanije omogućavaju automatsku instalaciju putem kontrolnog panela. Mnoge veb-stranice pružaju informacije o instaliranju i održavanju Joomla! sajtova.

Migracija/configuration.php
Joomla! koristi datoteku za podešavanja (configuration.php, koja se obično nalazi u korenu Joomla! instalacije) da kontroliše različite postavke, uključujući i (ali ne ograničavajući se na) postavke za veze sa bazom podataka. Zbog upotrebe datoteke podešavanja, migracija veb-sajta sa jednog servera na drugi je relativno jednostavna.

Ekstenzije 
Joomla! ekstenzije proširuju funkcionalnost Joomla! veb-sajtova. Svaka od ovih ekstenzija obrađuje određenu funkciju. Mnoga proširenja koja je izgradila Joomla! zajednica nisu besplatna, i zahtevaju isplatu za preuzimanje. Joomla! ekstenzije se mogu podeliti na pet tipova:

 Komponente su najveća i najsloženija proširenja. Većina komponenti imaju dva dela: deo koji je vezan za sajt i administratorski deo. Svaki put kada Joomla! učita stranice, jedna komponenta se poziva da donese telo glavnoj stranici. Komponente proizvode najveći deo stranice, jer se pokreću preko stavke menija.
 Moduli su dinamičan ili statičan izlaz u poziciji šablona. Šabloni definišu dinamičke pozicije koje mogu biti dodeljene modulima. Primer bi mogao da bude boks za oblik prijavljivanje na bočnoj traci. Ovo bi moglo da se poredi sa drugim CMS "dodaci u bočnoj traci". Više modula mogu se dodeliti svakoj poziciji i zadatak svakog modula može da se kontroliše po stavkama menija. Istorijski gledano, moduli se dodeljuju bočnom okolo glavnom izlazu komponente.
 Plagin dodaci obrađuju informacije vezane za veb-stranicu prilikom njenog učitavanja, a mogu da urade sve od pretraživanja sadržaja do maskiranja adresa elektronske pošte koje detektuju u cilju zaštite od programa koji prikupljaju te adrese za slanje uznemiravajućih poruka.
 Šabloni opisuju glavni projekat Joomla! veb-sajta. Dok CMS upravlja sadržaja sajta, šabloni određuju stil (izgled i osećaj), kao i raspored na sajtu.
  Biblioteke  su obično ekstra PHP biblioteke koje pružaju funkcionalnost za komponente, module ili plugin dodatke za njihov ispravan rad.
 Jezici su vrlo jednostavna ekstenzija koji mogu ili da se koriste kao osnovni deo ili kao dodatak. Informacije o jeziku i fontu mogu se koristiti i za pdf ili psd za Joomla! konverzije.
 Dokumenti su pojedinačni dokumenti koji se mogu instalirati bilo gde u Joomla! dokument sistemu. Primeri za ovo uključuju dozvoljavajući produžetak kojima programeri mogu da obezbede dodatni obrazac šablona.
 Paketi omogućavaju korisniku da instalira bilo koji drugi tip proširenja u kombinaciji sa gore navedenim. Na ovaj način je omogućeno da se povezani paketi mogu instalirati i deinstalirati u jednoj akciji, a ne kao zasebne celine.

Zajednice 
Postoje dve velike Joomla! konferencije svake godine. Konferencije Joomla! i Beyond (JaB) su uglavnom usmerene na Joomla! programere i integratore veb-sajtova, a domaćin je jedna država u Evropi. Konferencija se održava oko maja svake godine. Svetska Joomla! konferencija koja okuplja graditelje, dizajnere, administratore veb-sajtova, vlasnike poslovnih preduzeća i članova zajednice, se održava u drugoj polovini godine. Svake godine Joomla! zajednice određenih država održavaju Joomla! dan svoje zemlje ili regionalni Joomla! dan. Kao i mnoge zajednice koje se bave kodiranjem Joomla! je domaćin mnogim regionalnim grupama korisnika.

Reference

Literatura 
 Ron Severdia i Kenet Krouder: Joomla, kreiranje moćnih i efikasnih sajtova, kompjuter biblioteka, 2010.

Spoljašnje veze 

 Joomla.org — Zvanična strana programa
 JoomlaSerbia.com  — srpska Joomla! zajednica
 Demonstraciona instalacija sistema
 Recenzije sistema za upravljanje sadržajem
 Open Source Matters

Slobodni softver
Internet